
"Халық денсаулығы және денсаулық сақтау жүйесі туралы" Қазақстан Республикасының 2020 жылғы 7 шілдедегі №360-VI Кодексінің 1-тармағының 4) тармақшасын, 2-тармағының 3) тармақшасын, 104-бабының 2, 3, 4, 7-тармақтарын, "құқықтық актілер туралы" Қазақстан Республикасының 2016 жылғы 6 сәуірдегі №480-V Заңының 65-бабын, "санитариялық-эпидемияға қарсы және санитариялық-профилактикалық іс-шараларды ұйымдастырудың және жүргізудің кейбір мәселелері туралы" Қазақстан Республикасы Денсаулық сақтау министрінің 2020 жылғы 05 шілдедегі № ҚР ДСМ-78/2020 бұйрығын басшылыққа ала отырып, адам өмірі мен денсаулығын сақтау және Батыс Қазақстан облысының (бұдан әрі - БҚО) тұрғындары арасында  коронавирустық инфекциясымен (бұдан әрі - КВИ) сырқаттанушылықтың таралуына жол бермеу мақсатында және БҚО аумағында қалыптасқан эпидемиологиялық жағдайды ескере отырып, ҚАУЛЫ ЕТЕМІН:
1. "Батыс Қазақстан облысы аумағындағы карантиндік шектеу шаралары туралы" Батыс Қазақстан облысының Бас мемлекеттік санитариялық дәрігерінің 2021 жылғы 08 ақпанындағы № 5 қаулысына келесі өзгерістер енгізілсін:
1-тармақтың 3-тармақшасы келесі редакцияда жазылсын:
1. коронавирустық инфекцияның профилактикасына бағытталған және халықтың тыныс-тіршілігін қамтамасыз ететін эпидемияға қарсы іс-шараларға тартылған қызметтерді қоспағанда, мемлекеттік органдар мен квазимемлекеттік сектор ұйымдары қызметкерлерінің кемінде 60%-ын (адам саны 15 және одан жоғары) "қашықтықтан" жұмыс нысанына ауыстыру, сондай-ақ жеке кәсіпкерлік қызметкерлерінің кемінде 50%-ын "қашықтықтан" жұмыс нысанына ауыстыруды ұсынамыз. 
"Қашықтықтан" жұмыс түріне бірінші кезекте 50 және одан жоғары жастағы қызметкерлерді ауыстыру, жиналыстар, кеңестер, семинарлар, конференцияларды оффлайн режимде өткізбей, тек селекторлық режимде және бейнеконференцбайланыс арқылы өткізу.
1-тармақтың 6-тармақшасы келесі редакцияда жазылсын:
6. 2020-2021 оқу жылының үшінші тоқсанында мынаған:
– оқушылар саны 300-ге дейін контингенті бар, сыныптардағы балалар саны 15-ке дейін болатын қалалық және ауылдық мектептерде дәстүрлі форматта оқытуға;
– 2021 жылғы 1 наурыздан бастап жалпы білім беретін мектептерде 1-ден 5-сыныпқа дейін қоса алғанда, халықаралық мектептерде 1-ден 7-сыныпқа дейін қоса алғанда аралас оқытуға;
– оқу бітіретін сыныптар (9, 11 (12) сыныптар) үшін аптаның 6 күні ішінде аралас оқытуға: пәндердің 70%-ы штаттық режимде, 30%-ы қашықтықтан оқытуға (сыныпта 15 адамнан артық емес, әлеуметтік қашықтықты сақтау, 1 сынып - 1 кабинет қағидаты бойынша оқыту, бір уақытта мектепте жобалық қуаттың 30%-дан аспайтын адамның болуы, санитариялық-дезинфекциялық режимді, маска режимін күшейту) ;
– білім беру мекемесі әкімшілігінің шешімі бойынша сабақтан тыс уақытта 15 адамнан аспайтын топтарда оқушыларды жеке оқытуға рұқсат беруді;
– колледждер мен жоғары оқу орындарының I курс студенттері үшін екінші семестрден бастап штаттық оқуға рұқсат беруді, ішінде аралас оқытуға (пәндердің 70%-ы штаттық режимде, 30%-ы қашықтықтан оқытуға);
1-тармақтың 11-тармақшасы келесі редакцияда жазылсын:
11) азық-түлік және азық-түлік емес жабық базарлар (жұмыс кестесі сағат 09.00-ден 17.00-ге дейін)  №67 ҚР БМСДҚ талаптарын сақтай отырып;
1-тармақтың 12-тармақшасы келесі редакцияда жазылсын:
12) сауда үйлері мен орталықтары бекітілген жұмыс кестесіне сәйкес (толтырылуы нысанның сыйымдылығының 30% артық емес, 1 келушіге кемінде 4 ш.м. есебінде) №67 ҚР БМСДҚ талаптарын сақтай отырып.
2. Осы қаулы барлық мүдделі ведомстволардың назарына жеткізілсін, халыққа бұқаралық ақпарат және әлеуметтік желілер арқылы хабардар етілсін.
3.	Осы қаулының орындалуын бақылау Департамент басшысының орынбасары  Н.Е.Мұстаевқа жүктелсін.
4. Осы қаулы қол қойған күннен бастап қолданысқа енгізіледі.


Батыс Қазақстан облысының 
Бас мемлекеттік санитариялық дәрігері		М.Арыспаев	

